A KAZAMATA ZAMATA
Dobjátok el a fegyvereiteket, most!
Vissza, és hasra!
Ha megmozdultok, megölöm.
Ez nem Shuro egyik csatlósa?
Végig követett minket?
Te!
Szedd le rólam a varázslatokat!
Mi?
Amiket rám olvastak!
Gyerünk!
Mit olvastak rád?
Nem látszik?
Fekete mágiát használsz, nem?
Legalább azt áruld el, mire olvasták rá,
és miféle mágia!
Kétféle varázsigét mondtak rám.
Az egyik a nyakamon van.
A másik pedig…
Mi?
Az egész testemen.
Egy szörnyember?
Igen.
Régen egyszer láttam már ilyet.
Egy mesterségesen kreált szörnyember.
Fekete mágiával készülnek, emberek és vadállatok lelkeinek összekeverésével.
Rendben. Megteszem, amit tudok.
Ezt…
úgy látom, keleti írásjelekkel írták.
Milyen varázsigék ezek?
Nem tudod megmondani ránézésre?
Aktiválódnak, ha a varázsmondó nem érinti meg őket egy ideig.
A varázsmondó az, akit Maizurunak hívnak?
Mennyi időd maradt?
Mi lesz, ha kifutsz az időből?
Ki tudja?
Sietned kéne.
Ugye nem akartok meghalni velem együtt?
Elengedlek, ha levetted rólam a varázslatokat.
Különös írás.
De úgy érzem, le tudom venni őket.
Hé, te pondró!
Mi?
Hozz nekem valami ennivalót!
FEJADAG PASZTILLA
Mikor ettél utoljára?
Ha ilyen gyorsan befalod, fulladozni fogsz.
Fogd be!
Készítek neked valami meleget.
Hé! Mondtam, hogy mozoghatsz?
Hé!
Ne becsüld alá…
Kell valami, ami megnedvesíti a torkodat.
Készítek valamit. Mást nem tervezek.
Ha szörnyekkel próbálsz megetetni, megöllek.
Megegyeztünk.
Úgy emlékszem, szedtem pár gombát a driádok környékén.
Lábszerű kinövéseket eresztettek.
Biztos csak képzelődöm.
A varázskörre állítom az edényt,
megolvasztom a vajat, megpirítom a fokhagymát,
és rádobom a rizst.
Hozzáadom a gombát és a fűszereket,
vizet öntök rá, és hagyom rotyogni egy kicsit.
Szánalmasnak és haszontalannak érzem magam, hogy csak ennyit tehetek.
Mindenesetre nem bírom elviselni, ha az ifjak éheznek.
De legalább
dobhatok bele egy kis sajtot.
Kész.
RIZOTTÓ TEMETŐI GOMBÁKBÓL ÉS AZ ORKOK SAJTJÁBÓL
Leteszem ide.
Azt hiszed, megeszem ezt?
Ez a kölyök…
Semmit sem ad
az asztali etikettre!
Adj még!
Keleten mások a szokások, vagy mi?
Shuro sosem evett így.
Egyszerűen rossz volt a neveltetetése.
Ezért találhatod furcsának.
- Mi? - Mi?
Ezt miért csináltad?
Utálom a gombát.
Válogatós!
Ilyen még sosem történt.
Senshi…
A kanalat.
Fogd rendesen a kanalat!
Hé!
Ha közelebb jössz, megöllek!
Tartsd rendesen a kanalat, és szedd össze, amit a földre dobtál!
- Mit mondtál? - Hé!
Ne!
Veszélyes varázslevétel közben mozogni.
Így tartsd a kanalat!
Kit érdekel, hogy tartom?
Így könnyebb nekem!
Nem lep meg.
Idegesítő lehet, hogy valaki rád akar erőltetni egy szokatlan kanálfogást.
Azonban…
Senshi, mögötted!
Mi?
Nem éreztem semmit.
Ez papír?
Senshi, vigyázz!
Ez egy olyan kés, amivel húst lehet vágni.
Hosszú, éles pengéje van, ami ijesztőnek tűnhet,
de vékony és finom eszköz.
Ha így lóbálod, szerinted mi fog történni?
Senshi!
Így nem biztos, hogy a legtöbbet hozod ki az eszközből,
és hátrányba kerülhetsz.
Senshi!
Most, Laios!
Megsérültél, macskalány?
Sajnálom, hogy megijesztettelek.
Ugyanakkor
egy eszközt lehet helyesen és helytelenül tartani.
Gondolkodj el azon, miért van ez így!
És, hogy miért nem szabad mozogni, ha varázst vesznek le rólad.
Ha a varázsigék durvábbak lettek volna, akármi történhetett volna.
Kihűlt az étel.
Megmelegítem.
És?
Miért jöttél utánunk?
Egész idő alatt a testemen lévő átkokat akartam megtörni.
Ezeket fekete mágiával vitték fel.
De sosem találtam senkit, aki fekete mágiát használna.
Amíg össze nem futottam a hosszúfülűvel.
A fekete, vagyis ősi mágiának sok válfaja van.
Én egy másik univerzumból akarok energiát nyerni…
Ne gyere ezzel!
Tudom, hogy képes vagy rá!
Hisz már megtetted!
Fekete mágiával teremtetted meg azt a hátborzongató félszörnyet!
És azért kujtorogtok itt a kazamatában,
hogy megtörjétek a lány átkát, nem?
Ez azt jelenti, hogy tudsz átkot törni!
Akkor engem is megmenthetsz!
Megszabadíthatsz a fenevad lelkétől, amelyik megszállt engem.
Sajnálom.
Nem tehetek semmit.
Mi?
Sok mindent nem tudunk a lélekről.
De gyakran tojáshoz hasonlítják.
Általában a héjon, vagyis a testen belül fészkel,
de amint a test megbomlik, a belseje kiáramlik,
és nem lehet visszatenni.
Ezt a kazamatát megátkozták,
kemény membránt formáltak a héj alatt,
így a lélek bent marad, a test sérülésekor is.
E pillanatban neked és Falinnak két tojása van egy héjban.
És ha összekeverednek,
a lelkek sosem térnek vissza eredeti alakjukba.
Tudtam ezt, de így levezetve sokkal keményebb.
Mi?
Ha így van, miért mentek tovább?
Egyrészt meg kell állítanunk a húgom ámokfutását.
Még a végén megöl egy kalandort.
Vagy őt ölik meg.
Ezt meg kell akadályoznunk.
Ha most visszatérünk a felszínre,
letartóztatnak, mert fekete mágiát használtunk.
Shuro valószínűleg beszámol az incidensről a sziget urának.
De…
Ezek szerint így fogok maradni?
Nem, figyelj!
Tudom, furán hangzik, de őszintén örülök, hogy megismerhettelek.
Nem tudom, milyen szörnnyel keveredtél össze,
de pont úgy viselkedsz, mint egy ember.
És nem vagy vérszomjas.
Ha kiszabadul a kazamatából, talán Falin is
visszakaphatja a valódi énjét.
Már ettől a tudattól
boldogabb vagyok.
Tessék!
Talán nem úgy alakultak a dolgok, ahogy remélted,
de próbáld a derűs oldalát nézni,
mintha a sors akarta volna így.
A kazamata ura sokkal
jobban ért az ősi mágiához, mint én.
Ő talán tudja, hogyan kell szétválasztani a lelkeket.
Várjunk csak!
Be akartok szervezni?
Egyedül úgysem jutsz vissza a felszínre.
A neved Asebi, ha jól emlékszem.
Az csak úgy rám ragadt.
Akkor…
Izutsumi.
A nevem Izutsumi.
Jegyezzétek meg!
Laios, meddig akarsz még így élni?
Apám!
Itt az ideje, hogy rendes életet élj!
Nem azért engedtelek el, hogy sárkányokat öldöss!
Gyere vissza a faluba!
De Falin még mindig…
Felejtsd el!
Tényleg azt hiszed, hogy sikerülni fog, miután otthagytad
az iskolát és a sereget is, mert nem tudtál beilleszkedni?
Nincs érzéked a kazamaták felfedezéséhez.
Aranykaparó korodban
a bajtársaid is becsaptak, és ők zsebelték be az elismerést.
Mert pocsék emberismerő vagy.
Velem is így jártál.
Azt hitted, közeli barátok vagyunk,
de én mindig is gyűlöltem…
Abbahagynád?
Ezt már megbeszéltük.
Várj!
Miért vannak itt a szüleim?
Több mint egy évtizede nem láttam őket.
És hol vagyok?
Mit csináltam?
Azt hiszem…
Marcille
kimerültnek tűnt.
Marcille, ma mi őrködünk helyetted is.
Pihenj!
Mi? Miért?
Ne aggódjatok miattam!
Ugyan! Pihenj csak!
Hé!
Mit csinálsz?
Nem vagyok fáradt.
Máris felkelek.
Nem lehetek én az egyetlen…
De csendes szuszogása hamarosan zaklatott nyöszörgésre váltott.
Mi a baj, Marcille?
Ezt nem szabad félvállról venni.
Ez egy szörny?
Igen, szerintem lidérc.
Álmukban támadnak az emberekre, rémálmokat okozva nekik,
és az érzelmeikkel táplálkoznak.
Ha ez így megy tovább, Marcille legyengül és meghal.
Ébredj, Marcille!
Ne! Ha felébreszted, megsérülhet a lelke.
Amikor Shurót megszállták, Falin belépett az álmába, hogy megmentse.
Próbáljuk meg!
Belépsz az álmába?
Valakinek rá kell ébresztenie, hogy álmodik.
Az álmodót használjuk párnaként, és…
Ja, igen. Marcille-nek akartam segíteni.
A saját álmomban vagyok!
Könnyen belém mart a lidérc.
Mindig ez van!
Tudják, hogy üssenek oda, ahol fáj!
De most, hogy tudom, hogy ez csak álom, előnyben vagyok.
Lépj elő, leghatalmasabb szolgám!
Most pedig belépek Marcille álmába.
Mivel most ő a párnám,
lefelé kell ásnom.
Ez az álmok szépsége.
De ez csak a saját álmunkban működik.
Ez közel volt.
A zuhanás majdnem felébresztett.
Tehát így néz ki Marcille álma!
Elég menő.
Van itt valaki?
Mit csinálsz?
Veszélyes itt. Gyorsan tűnj el innen!
Marcille!
Ki vagy te?
Én vagyok az, Laios!
És az álmodban vagyunk!
Ébredj fel, és…
Rengés?
Jön!
Menekülnünk kell!
Mi jön?
Csak kövess!
Lenyelte Papát és Pipit.
Papa és Pipi?
Egy álom, amiben üldöznek?
Gyakori, de attól még ijesztő.
Falin mondta egyszer…
A lidércek a lelki sebeket kedvelik.
A stresszes eseményeket és a traumákat.
Előhozzák ezeket az emlékeket, és rémálmokat okoznak.
Pajzsot kell tartanunk a sebeik elé.
Értem.
De…
Veszélyes, úgyhogy ne próbáld ki!
Rendben. Megvan!
Majd én legyőzöm!
Mit csinálsz? Túl kockázatos!
Ne aggódj!
Talán nem úgy tűnik, de…
Ez meg mi?
Honnan tudjam?
Ettől fél Marcille?
Enyhén szólva is groteszk,
de nem lesz könnyű legyőzni.
Nem lenne veszélyes, ha rájönne, hogy ez az egész csak álom.
Elég messzire jutottunk.
Sehol sem vagyunk biztonságban.
Senkinek sincs esélye ellene.
Ne aggódj!
Találjuk ki együtt, hogyan győzzük le!
Mitől fél Marcille?
Természetesen egy szörnyről van szó.
Lomhán mászik,
csápjai vannak, csillapíthatatlan az éhsége
és undorító a külseje.
Valami rovar?
De ritkák az ekkora férgek.
Férgek…
Ez az!
Egy sárkánykígyó!
A sárkányok nemzetségének tagja!
A lába és a szeme elcsökevényesedett, így olyan, mint egy hernyó.
Falánk és felfal mindent, ami él!
Nem bírja a tüzet és a fényt!
Elegáns választás!
Mi?
Mikor…
Vigyázz!
Futás!
Hozzád ért?
Csak súrolt.
Mutasd!
Mi ez?
A fenébe!
Még jobban megijesztettem!
Ez csak erősíti a lidércet.
Milyen erős méreg!
Mi történik, ha valaki meghal egy másik ember álmában?
Nem! Azt akarja, hogy aggódjunk és féljünk!
Fel kell dobnom Marcille-t.
Ne aggódj!
Tudsz varázsolni!
Egyedül is le tudod győzni azt a valamit!
Varázsolni?
Ez a hely egyre instabilabbá válik.
Valami rosszat mondtam?
Amikor…
Amikor varázslattal akartam legyőzni,
ez lett belőle.
Belőle?
Várj, az nem Falin?
Már értem.
Bűntudatot érez Falin átváltozása miatt,
amit az ő varázslata okozott.
Ha megpróbálta legyőzni, az azt jelenti…
Marcille a haláltól fél!
Visszajön!
A futás nem old meg semmit.
Szembe kell nézned vele.
Mi?
Ne aggódj! Nincs mitől félned!
Még ha meg is halsz, a kazamatában feltámadhatsz.
Még Falin is él, hála a feltámasztó varázslatodnak.
Hozzászoktál a hullák látványához, nem?
Mi?
Húz engem!
Ne!
Csak engem húz!
Fogd meg a kezem!
Nem méreg.
Hihetetlenül gyorsan öregszem.
Várj egy kicsit, Marcille!
Ki kell fújnom magam.
Valami nem stimmel.
Létezik ilyen lény?
Lehet, hogy nem is lény.
Szóval te sem jössz velem?
Nem, tudok még futni, csak pihennem kell.
Hazudsz!
Mindenki feladta, aki velem futott, és az a valami felfalta őket.
Papa, Pipi, Falin, mindenki!
Ezért tanulmányoztam annyit a mágiát.
De ha Falin emiatt lett ilyen,
nem tudom, mit tegyek.
Apád fiatalon hunyt el?
Papa temetésén mama azt mondta,
hogy mindenkinél gyorsabban tudok futni.
És azt is, hogy sok embert fogok látni elmenni.
Amúgy ez a Pipi a rokonod?
Pipi egy madár.
Értem.
Marcille nem a haláltól fél.
Attól fél, hogy mindenki más meghal előtte.
Marcille, nyugodj meg!
Ha félsz, az a dög csak erősebb lesz.
De mit tegyek?
Nem tehetek semmit!
Dehogynem!
Elképesztő vagy, Marcille!
Nézd ezeket a könyveket!
Az én álmomban nem volt ilyesmi!
Egész idő alatt keményen dolgoztál!
Ne csüggedj el! Higgy magadban!
Menni fog, Marcille!
Állj fel!
Menekülnünk kell!
És amúgy
a mágiám még nem elég fejlett!
Ha meglenne az a könyv, ami neki is,
erősebb varázslatokra is képes lennék, de…
Akkor kívánd, hogy a tiéd legyen!
Ha eléggé akarod, bármit elérhetsz!
Ne félj! Legközelebb jobban sikerül!
Ne add fel!
Ne!
Ez az, Marcille!
Csináld!
Így használod?
Magadhoz tértél.
Mindketten nyöszörögtetek álmotokban.
Jól vagy?
Nem igazán emlékszem.
De kimerítő álom volt.
Visszaalszik!
Ne! Ébredj, Marcille!
Az álmom?
Nem sok mindenre emlékszem.
De izgalmasnak tűnt.
Úgy tűnik, bevált.
Történt valami?
Add ide a párnádat!
Mi?
Mik ezek?
Lidércek.
Elbújnak az emberek párnájában, és rossz álmokat okoznak.
Nagyon sok volt benne.
Biztos jó ideje fészkeltek a párnádban.
Na ne!
Senshi, ez ehető?
Mindig is érdekelt az íze.
Igen, persze.
Először is, tisztítsuk le a trutyit!
Ha leforrázzuk őket így…
Ezek a Shen nevű lidércek
valójában a sárkányok rokonai.
Ha jól megnézed, hasonlítanak is sárkányra.
Ez nem lehet igaz!
Helyezzük a lidérceket olvadt vajba,
öntsünk rá egy kis bort, és fedjük le!
Végül locsoljuk meg egy kis szójaszósszal,
és kész is.
Mi ez?
Ez én vagyok!
Az álom, amit a lidércek felfaltak, délibábbá változott.
Kezd derengeni.
Igen,
menekültem valami elől,
amikor megjelent egy kutya.
És együtt kincsvadászatra indultunk.
Olyan jó móka volt!
A kutya kicsit ápolatlan.
Bamba a képe.
Mi a baj, Laios?
Én ezüst farkasra emlékszem, de…
Nem érdekes!
Örülök, hogy egy szép álmot adhattam neki.
A feliratot fordította: Seregi Márton